Tisztelt Hallgatók!

Örömmel köszöntjük Önöket az Infokommunkációs szakmacsoport 4 új szakirányában! 

Szeretnénk rövid tájékoztatót adni az Önállólabor tárgy lebonyolításáról a HIT és TMIT tanszékeken.
Az új informatika tanterv az önállólabor tárgyat a szakiránygazda tanszékhez rendeli hozzá, azt a szakiránygazda tanszék szervezi. Ha valaki más tanszékről szeretne témát választani, azt a szakiránygazda tanszék tárgyfelelősével egyeztetni kell. A HIT és TMIT tanszékek az önállólabor terén hagyományosan együttműködnek, ezért az új tantervben is szeretnénk lehetővé tenni a két tanszék közti könnyebb mozgást, a tárgyfelelőssel való eseti egyeztetés nélkül. 
Az alapelv az, hogy a HIT-es szakirányokba tartozó hallgatók (Új generációs hálózatok és Infokommunikációs rendszerek biztonsága) számára alapvetően HIT-es téma választását javasoljuk. A TMIT-es szakirányokba tartozó hallgatók (Internet és infokommunikációs alkalmazásai, valamint Médiainformatika) számára alapvetően TMIT-es téma választását javasoljuk. Szakiránytól függetlenül lehetővé tesszük a másik tanszék témájának választását is egészen addig, amíg a két tanszék között a létszámarány fel nem borul.

A jelentkezés módja:

Közös szabályok: 
A hallgatók a két tanszék honlapján külön-külön tekinthetik meg témakiírásokat, majd személyesen is egyeztetniük kell a konzulensekkel. A hallgatók a választott téma szerinti tanszéken előírt módon regisztrálják magukat. A tanszékek külön-külön tartatják be az elfogadási létszámkorlátokat, a Dékáni Hivatal szakirány-létszám adatai alapján. A hallgatók az elfogadások lezárulta után a választott tanszéken dolgoznak a félév során, ott is számolnak be. A hallgatók lehetőség szerint a kiválasztott témához tartozó tanszék kurzusát vegyék fel a Neptunban.
 
HIT-es szabályok, tájékoztató: 
 
·         A témakiírások böngészéséhez, a hallgatói regisztrációra, jelentkezésre a tanszék e célra szolgáló intrawebjét kell használni (http://www.hit.bme.hu/). Itt az EDUCATION menüpont önálló, téma és szakirány labor pontja alatt részletes tájékoztató található a jelentkezéshez szükséges tudnivalókról, illetve innen érhetők el a témakiírások is. A témaválasztást a kiírt feladatok szak, témakör és konzulens szerinti szűrése, valamit a korábbi évek kiírásainak statisztikája is segíti.
·         A leírás alapján a rendszer használata egyértelmű. A rendszer használatával kapcsolatos esetleges kérdésekkel Dr. Mihály Zsigmond kollégát keressék (mihaly@hit.bme.hu). 
Fontos, hogy az egyes témakiírásoknál megtalálható a kiíró neve és elérhetősége is. Kérjük a Kollégákat, hogy a jelentkezés előtt személyesen egyeztessenek a kiíróval. Az első oktatási héten a konzulensek -- lehetőség szerint -- a normál hivatali időben (kb. 9-16-ig) várják az érdeklődőket és szívesen adnak információt az általuk kiírt témákról..
 
TMIT-es szabályok, tájékoztató:
 
·         A tárgyhoz kapcsolódó hirdetmények a http://inflab.tmit.bme.hu/onallolabor címen olvashatók. A tárgy hallgatói adminisztrálása a tanszék intraweb rendszerén történik, de a témakiírások off-line módon, regisztráció nélkül a fenti oldalon előzetesen böngészhetők, illetve a tanév elejei állapot a tanszéki hirdetőtáblákon papíron is olvasható.
·         A témák közötti on-line részletes keresésre, szűrésre előzetes hallgatói regisztráció után a tanszék intrawebjén van lehetőség: http://intraweb.tmit.bme.hu/, ami fenti tájékoztató oldalról közvetlenül is elérhető. Regisztrációhoz belépni "guest" userként, "guestpasswd" jelszóval lehet (korlátozott jogokkal), majd a Hallgatói regisztráció menüpontot választani. Gond esetén információ kérhető a rendszer adminisztrátorától, Győri Erzsébettől (egyori@tmit.bme.hu), vagy tárgyfelelőstől. A kiválasztott téma regisztrációjára, azaz jelentkezés dokumentálásra a tárgyfelelős felé az intrawebet kell használni. A rendszer használatáról egy HOWTO olvasható: http://inflab.tmit.bme.hu/intraweb/HOWTO/index.html

A TMIT-es tárgyfelelősök, Marosits Tamás és Németh Felicián, tájékoztatót tartanak az 1. oktatási héten, szerdán (2005. szeptember 14.) 10-12-ig az I.B.210-as tárgyalóban a hallgatók nevének ABC sorrendje szerint két turnusban:
1.	10:15-re jöjjenek az "A"-"K" betűvel kezdődő nevűek 
2.	11:15-re jöjjenek az "L"-"Z" betűvel kezdődő nevűek 
Ezen a szerdán a konzulensek --lehetőség szerint -- a normál hivatali időben (kb. 9-16-ig) külön is igyekeznek elérhetők lenni konzultációra, de ezt garantálni sajnos nem tudjuk.
A témaválasztást a TMIT-n a lehetőség szerint 2. oktatási hét végéig (2005. szeptember 23.) kell befejezni és legkésőbb a 3. héten (2005. szeptember 30.) regisztrálni kell a témára. (intraweb téma_regisztráció = érdekelődési listára felvétel + a téma 1. helyre rangsorolása). Ugyancsak a 3. hét végéig a konzulenssel egyeztetett félévi munkatervet kell a hallgatóknak beadni. Ennek módja a tájékoztató weboldalon olvasható.